กินยาคุมชนิดแผง 28 เม็ด จนยาหมดในแผงที่กินในวันที่ 11 และ วันที่ 12 ไม่ได้กินแผงใหม่ต่อ วันที่ 13 มีเพศสัมพันธ์กับแฟน หลั่งใน กินยาคุมฉุกเฉิน พร้อมยาคุมกำเนิดแบบ28 เม็ดแผงที่สอง จะท้องไหมคะ
สวัสดีค่ะ หากทานยาคุมกำเนิดชนิด 28 เม็ดอยู่ เมื่อทานยาคุมกำเนิดเม็ดสุดท้ายในวันที่ 11 ส.ค. และไม่ได้ทานยาคุมกำเนิดแผงใหม่ในวันต่อไป เมื่อมีเพศสัมพันธ์ในวันที่ 13 ส.ค. ย่อมมีโอกาสที่จะตั้งครรภ์ได้ อย่างไรก็ตาม หากได้ทานยาคุมฉุกเฉินไป โดยหากทานไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนยาคุมกำเนิด เมื่อเริ่มทานใหม่ในวันที่ 13 ส.ค. ยาจะยังไม่สามารถออกฤทธิ์ในการป้องกันการตั้งครรภ์ได้ทันที ดังนั้น หลังจากนี้ไปประมาณ 1-2 สัปดาห์ ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนค่ะ